**FIM** oli suomalainen varainhoitaja ja yksityispankki, joka oli osa S-Pankki-konsernia.

Syyskuussa 2021 S-Pankki kertoi aloittavansa brändinsä uudistamisen. Samassa yhteydessä S-Pankki kertoi luopuvansa FIM-brändistä ja siirtyvänsä toimimaan S-Pankki-brändillä. Julkistuksen yhteydessä S-Pankki kertoi tarjoavansa aiemmin FIM-brändin alla tarjotut palvelut jatkossa S-Pankki Private- ja S-Pankki Instituutio -nimien alla.

S-Pankki-konserniin kuuluneet FIM-nimiset yhtiöt tarjosivat FIM-brändin alla varainhoitoa instituutioasiakkaille ja Private banking -palveluita yksityishenkilöille. FIM Varainhoito Oy hallinnoi FIM- ja LähiTapiola-rahastoja ja tuottaa salkunhoitoon liittyvät palvelut koko S-Pankki-konsernille. Kesäkuun 2021 lopussa FIM Varainhoito Oy hallinnoi 11,8 miljardin euron varallisuutta, josta rahastopääomaa oli 8,0 miljardia euroa. Yhtiön hallinnoimissa S-Pankki- ja FIM-rahastoissa oli yhteensä noin 309 000 osuudenomistajaa.

Historiaa
---------

FIM-konsernin historia ulottuu vuoteen 1987, jolloin se välitti arvopapereita nimellä *Finanssimeklarit Oy*. Yhtiössä tapahtui omistusmuutoksia, minkä jälkeen nimi muutettiin vuonna 1993 *FIM Pankkiiriliike Oy*:ksi. Vuonna 2003 nimi muutettiin *FIM Group Oy*:ksi, josta sittemmin vuonna 2005 tuli julkinen osakeyhtiö *FIM Group Oyj*. FIM Group Oyj listautui Helsingin pörssiin huhtikuussa 2006.

Vuonna 2007 islantilainen Glitnir-pankki osti FIM Groupin osake-enemmistön ja lunasti myöhemmin loput osakkeet. FIMin osakkeiden listaus pörssissä päättyi 17.8.2007. Yritys jatkoi toimintaansa Glitnirin tytäryhtiönä nimellä *Glitnir Oyj*. Glitnirin emoyhtiö *Glitnir Banki h.f.* ajautui vaikeuksiin syksyllä 2008 talouskriisin johdosta. Lokakuussa Glitnir Oyj:n johto osti yhtiön osakekannan ja muutti yhtiön nimen *FIM Oyj*:ksi.

S-Pankki osti enemmistön FIM-konsernista elokuussa 2013. Ensivaiheessa S-Pankki osti 51 prosentin enemmistön. FIM Pankin talletukset ja luotot siirtyivät S-Pankille 2014 ja FIM Pankki luopui pankkitoimiluvastaan helmikuussa 2015. Loput osakkeista S-Pankki osti kesäkuussa 2016.

Vuosina 2017–2018 FIM kasvatti toimintaansa yrityskaupoilla. Joulukuussa 2017 FIM osti AM Omaisuudenhoidon liiketoiminnot ja kesäkuussa 2018 Varainhallinta Tresorin liiketoiminnot. Helmikuussa 2018 yhtiö perusti Family Officen, joka tarjoaa omaisuuden suunnittelua, varallisuudenhoitoa ja täysiä pankkipalveluita perheille.

Kesäkuussa 2021 S-Pankki tiedotti, että LähiTapiola-ryhmä myy omistamansa S-pankin osakkeet SOK:lle ja S-ryhmän alueosuuskaupoille. Samalla myös Elo myy omat osakkeensa S-ryhmälle. Lisäksi kaupan seurauksena FIMin hallinnoimat LähiTapiola-rahastot siirtyvät LähiTapiolan omistamalle Seligson & Co:lle. Näin ollen S-Pankin omistajiksi jäävät ainoastaan SOK sekä S-ryhmän alueosuuskaupat.

Syyskuussa 2021 S-Pankki kertoi aloittavansa brändinsä uudistamisen. Samassa yhteydessä S-Pankki kertoi luopuvansa FIM-brändistä ja siirtyvänsä toimimaan S-Pankki-brändillä.

Faktoja
-------

Seppo Sairanen oli FIMin perustaja sekä suurin omistaja.*lähde?*

FIM julkaisi *FIM*-nimistä asiakaslehteä vuosina 2004–2015. Lehti käsitteli sijoittamista ja säästämistä. Vuoden 2015 FIM lanseerasi talouteen ja lifestyleen kesittyvän digitaalisen FIM Lounge -julkaisun. FIM Lounge palkittiin vuonna 2016 media-alan Pearl Awards -kilpailussa pronssimitalilla.

Lähteet
-------

1. 1 2  YTJ.fi: FIM Oyj y-tunnus 0841797-8 (Arkistoitu – Internet Archive)
2. ↑  FIM: FIM yrityksenä | FIM | FIM - suomalainen yksityispankki ja varainhoitaja *www.fim.com*. Viitattu 22.5.2017.
3. 1 2  Perttula, Anna-Elina: FIM liitetään osaksi S-Pankki-brändiä: "Aika oli kypsä muutokselle" *Kauppalehti*.  2.9.2021. Viitattu 2.9.2021.
4. ↑  S-Pankki: S-Pankki aloittaa brändinsä uudistamisen *S-Pankki*. Viitattu 2.9.2021.
5. ↑  S-Pankki Oyj: S-Pankin vuosikertomus 2020 (PDF, sivu 13) S-Pankki Oyj. Viitattu 2.9.2021.
6. ↑  S-Pankki: Tämä on S-Pankki | S-Pankki.fi *www.s-pankki.fi*. Viitattu 6.8.2018.
7. ↑  S-Pankki Oyj: S-Pankin puolivuosikatsaus 2021 (PDF, sivu 11) S-Pankki Oyj. Viitattu 2.9.2021.
8. ↑  S-Pankki Oyj: S-Pankin tiedote: S-Pankin puolivuosikatsaus 1.1.–30.6.2021: Vahva tulos ja kirkastuneet näkymät  29.7.2021. S-Pankki Oyj. Viitattu 2.9.2021.
9. 1 2  fim.fi: FIMin historia Viitattu 3.3.2015
10. ↑  Glitnir Oyj:n omistus siirtynyt yhtiön johdolle *YLE Uutiset*.  14.10.2008. Viitattu 8.6.2016.
11. ↑  Tietoa FIMistä Viitattu 3.3.2015
12. ↑  FIM: S-Pankki ostaa loput FIMistä. Viitattu 15.6.2016
13. ↑  FIM: FIM ostaa AM Omaisuudenhoidon liiketoiminnot *FIM*. Viitattu 6.8.2018.
14. ↑  FIM: FIM ostaa Tresorin liiketoiminnot *FIM*. Viitattu 6.8.2018.
15. ↑   *www.kauppalehti.fi*.  Arkistoitu 6.8.2018. Viitattu 6.8.2018.
16. ↑  Rono Nihtinen: S-ryhmä ostaa LähiTapiolan osuuden S-Pankista *Tärkeimmät talousuutiset | Kauppalehti*. Viitattu 2.9.2021.
17. ↑  Sergelius, Solja: 10 vuotta painavaa asiaa.  *FIM*, 2015. vsk, nro 1, s. 34.  FIM Oyj.
18. ↑  FIM: FIM lanseerasi talouteen ja lifestyleen keskittyvän digitaalisen julkaisun *FIM*. Viitattu 22.5.2017.
19. ↑  Raymond ja FIM Lounge palkittiin Pearl Awards -kilpailussa *A-lehdet*.  21.11.2016. Viitattu 22.5.2017. [vanhentunut linkki]

Aiheesta muualla
----------------

* FIMin verkkosivut